|  |
| --- |
| 14. december 2023 |
| Nettilslutningsaftale om begrænset netadgang for kategori b-, c- og D-produktionsanlæg mv. |
|  |

|  |  |  |
| --- | --- | --- |
| mellem | Navn | [ \* ] |
| Adresse | [ \* ] |
| CVR/CPR nummer | [ \* ] |
|  |  |
| herefter "**Anlægsejer**" | |
|  | |
|  |  | |
|  |  | |
|  |  | |
|  |  | |
| og |  | |
| Navn | [ \* ] |
| Adresse | [ \* ] |
| CVR nummer | [ \* ] |
|  | |
| herefter "**Netselskabet**" | |
|  | |
| Anlægsejer og Netselskabet herefter hver især en "**Part**" og samlet "**Parterne**" | |
|  |  | |
| vedrørende | Anlæg | [ \* ] |
| Primær energi | [ \* ] |
| Samlet effekt | [ \* ] MW  [ \* ] MVA |
|  | Samlet Indfødningsomfang [ \* ] MVA  Indfødningsomfang med Begrænset netadgang [ \* ] MVA | |
|  | herefter "Produktionsanlægget" | |

Indhold

[Bilagsoversigt 3](#_Toc101871826)

[Definitioner 4](#_Toc101871827)

[1. Aftalens formål og afgrænsning 6](#_Toc101871828)

[2. Nettilslutning af Produktionsanlægget og Indfødningsomfang 6](#_Toc101871829)

[3. Vilkår for Nettilslutning 7](#_Toc101871830)

[4. Nettilslutning med begrænset netadgang 8](#_Toc101871831)

[5. Procedure for Nettilslutning 9](#_Toc101871832)

[6. Opsætning af målere 11](#_Toc101871833)

[7. Aftalens løbetid og opsigelse 11](#_Toc101871834)

[8. Misligholdelse af Aftalen og afbrydelse af den elektriske forbindelse til det kollektive elforsyningsnet 11](#_Toc101871835)

[9. Erstatning og skadesløsholdelse 12](#_Toc101871836)

[10. Force Majeure 12](#_Toc101871837)

[11. GDPR 1213](#_Toc101871838)

[12. Fortrolighed 13](#_Toc101871839)

[13. Overholdelse af love 13](#_Toc101871840)

[14. Aftalens Parter 13](#_Toc101871841)

[15. Tvister 13](#_Toc101871842)

# Bilagsoversigt

|  |  |
| --- | --- |
|  |  |
| **Bilag 1** | Grundlag for nettilslutningen |
| **Bilag 2** | Tidsplan og betalinger |
| **Bilag 3** | Teknisk grundlag |
| **Bilag 4** | Myndighedsgodkendelser |
| **Bilag 5** | Særlige betingelser og krav for nettilslutningen |
| **Bilag 6** | Tekniske Beskrivelser af Produktionsanlægget |
| **Bilag 7** | Nettilslutningstilladelser |
| **Bilag 8** | Relevante love og regler |
|  |  |

# Definitioner

|  |  |
| --- | --- |
| **Afregningsmåler** | betyder en måler, der anvendes til at måle elektrisk energi med henblik på afregning af denne, herunder også eventuelle kontrolmålere. |
| **Afregningsmåleudstyret** | betyder Afregningsmåler og måletransformere |
| **Aftalen** | har den betydning der fremgår af pkt. 1.1. |
| **Anlægsejer** | har den betydning der fremgår af Aftalens forside. |
| **Begrænset netadgang** | betyder det Indfødningsomfang som er angivet på Aftalens forside i rubrikken ”Indfødningsomfang med Begrænset netadgang” og som kan begrænses efter denne Aftales punkt 4. |
| **Dage** | betyder kalenderdage, dvs. 365 dage på et normalår. |
| **Det Kollektive Elforsyningsnet** | betyder transmissions- og distributionsnettet, som på offentligt regulerede vilkår transporterer elektricitet mellem el leverandører og el forbrugere. |
| **Energinet** | betyder Energinet, CVR nummer 28980671, en selvstændig offentlig virksomhed der har det overordnede ansvar for at opretholde forsyningssikkerheden og en effektiv udnyttelse af det sammenhængende elforsyningssystem. |
| **Endelig Nettilslutningstilladelse** | betyder en tilladelse, der udstedes af Netselskabet til Anlægsejeren som opfylder de relevante specifikationer og krav, og som giver Anlægsejeren tilladelse til at drive Produktionsanlægget ved anvendelse af nettilslutningen. |
| **Idriftsættelsestilladelse** | betyder en tilladelse, der udstedes af Netselskabet til Anlægsejeren forud for spændingssætning af Anlægsejerens interne net. |
| **Indfødningsomfang** | betyder den effekt i antal MVA som Produktionsanlægget efter Aftalen må levere til Det Kollektive Elforsyningsnet, uanset Anlæggets samlede effekt. |
| **Long-Stop Dato** | har den betydning der fremgår under "Økonomiske Elementer vedr. Nettilslutningen" i **Bilag 2.** |
| **Midlertidig Nettilslutningstilladelse** | betyder en tilladelse, der udstedes af Netselskabet til Anlægsejeren som giver Anlægsejeren tilladelse til at drive Produktionsanlægget ved anvendelse af nettilslutningen i en tidsbegrænset periode og til at iværksætte Overensstemmelsesprøvninger for at sikre, at de relevante specifikationer og krav opfyldes. |
| **MVA** | betyder megavolt ampere. |
| **MW** | betyder megawatt. |
| **Nettilslutningspunkt (POC)** | betyder det punkt hvor Produktionsanlæggets kabel fysisk forbindes til Det Kollektive Elforsyningsnet som beskrevet i **Bilag 3**. |
| **Netselskabet** | har den betydning der fremgår af Aftalens forside. |
| **NC RfG** | betyder Kommissionens forordning (EU) 2016/631 af 14. april 2016 om fastsættelse af netregler om krav til nettilslutning for produktionsanlæg. |
| **Overensstemmelsesprøvning** | Betyder en gennemført prøvning af en eller flere af Produktionsanlæggets ydeevner [den prøvning der skal vedlægges **Bilag** [ 6 ]. |
| **Overensstemmelsessimulering** | Betyder en gennemført simulering af en eller flere af Produktionsanlæggets ydeevner [den prøvning der skal vedlægges **Bilag** [ 6 ]. |
| **Produktionsanlægget** | har den betydning der fremgår af Aftalens forside. |
| **Tekniske Betingelser** | betyder de samlede tekniske krav for nettilslutning af produktionsanlæg som fastsat direkte i forordning 2016/631 samt fastsat af Energinet og Netselskabet på baggrund af forordning 2016/631, og Lov om Elforsyning. |

# 

# Aftalens formål og afgrænsning

Anlægsejer ønsker efter etablering af Produktionsanlægget at tilslutte Produktionsanlægget til Det Kollektive Elforsyningsnet med Begrænset netadgang. Denne aftale ("**Aftalen**") er indgået af Parterne for at fastlægge betingelser og vilkår for Produktionsanlæggets tilslutning til Det Kollektive Elforsyningsnet med Begrænset netadgang.

Anlægsejer er med denne Aftale indforstået med, at den del af Indfødningsomfanget, som nettilsluttes med Begrænset netadgang, kan reduceres af Netselskabet af hensyn til at sikre ledige kapacitet i Det Kollektive Elforsyningsnet.

Anlægsejer er med denne Aftale indforstået med, at Netselskabet ikke forstærker Det Kollektive Elforsyningsnet for at sikre yderligere kapacitet til den del af Indfødningsomfanget, som Anlægsejer ønsker nettilsluttet med Begrænset netadgang, og som på Aftalens forside er angivet som Indfødningsomfang med Begrænset netadgang.

Parterne er enige om og accepterer, at Aftalen alene indeholder en ret, men ikke en pligt for Netselskabet til at begrænse Produktionsanlæggets Indfødningsomfang til Det Kollektive Elforsyningsnet.

Hvor der måtte være uoverensstemmelser mellem betingelser og vilkår fastsat i Aftalen og Netselskabets øvrige betingelser og vilkår, har bestemmelser i Aftalen altid forrang.

# Nettilslutning af Produktionsanlægget og Indfødningsomfang

Anlægsejer afholder alle udgifter til nettilslutning af Produktionsanlægget i overensstemmelse med gældende lovgivning og godkendte metoder. Kontaktoplysninger, stamdata og tekniske oplysninger om Produktionsanlægget er vedlagt som **Bilag 1**.

Tilslutningsbidragets størrelse fastsættes på tidspunktet for indgåelsen af denne Aftale og fremgår af **Bilag 2**.

En detaljeret tids- og betalingsplan er vedlagt som **Bilag 2.**

Anlægsejer skal senest30 dage efter Aftalens fremsendelse have underskrevet Aftalen og have stillet sikkerhed over for Netselskabet i overensstemmelse med **Bilag 2**. Netselskabet er først forpligtet til at foretage handlinger under denne Aftale når sikkerheden er stillet. Er Aftalen ikke underskrevet og sikkerheden over for Netselskabet ikke stillet senest 30 dage efter fremsendelsen af Aftalen, bortfalder Aftalen automatisk.

Anlægsejer skal uanset Aftalens bortfald betale Netselskabets omkostninger, som i henhold til gældende lovgivning påhviler Anlægsejer, herunder sagsbehandlingsomkostninger.

Anlægsejer skal stille sikkerhed som beskrevet i **Bilag 2** med et beløb svarende til tilslutningsbidraget som fastsat i pkt. 2.2. Sikkerheden skal stilles til sikkerhed for (i) tilslutningsbidraget, såfremt Produktionsanlægget bliver tilsluttet Det Kollektive Elforsyningsnet, og (ii) samtlige faktiske omkostninger som Netselskabet pådrager sig med henblik på nettilslutningen af Produktionsanlægget, såfremt Produktionsanlægget ikke bliver tilsluttet Det Kollektive Elforsyningsnet senest på Long-stop Datoen.

Hvis Produktionsanlægget ikke nettilsluttes senest på Long-stop Datoen på grund af forhold som ikke henhører under Netselskabets kontrolsfære, skal Anlægsejer betale samtlige af de faktiske omkostninger, herunder sagsbehandlingsomkostninger og omkostninger til måling, som Netselskabet har pådraget sig med henblik på nettilslutningen af Produktionsanlægget, dog højest et beløb svarende til størrelsen af Netselskabet tilslutningsbidraget som fastsat i pkt. 2.2.

Anlægsejers betaling ændrer ikke på, at eventuelle anlæg som etableres af Netselskabet, ejes af Netselskabet.

Såfremt Anlægsejer ønsker at ændre sit Indfødningsomfang omfattet af denne Aftale, skal Anlægsejer indgå en ny nettilslutningsaftale. Ønsker Anlægsejer at reducere sit Indfødningsomfang tilbagebetales tilslutningsbidraget ikke.

Såfremt Anlægsejer ønsker at gennemføre væsentlige ændringer af Produktionsanlægget, som skal fremgå af denne Aftales **Bilag 3** og **Bilag 7**, skal Anlægsejer indgå en ny nettilslutningsaftale.

Anlægsejeren skal stille den del af Produktionsanlæggets reaktive reguleringsevne, som ligger i det krævede reguleringsområde i overensstemmelse med De Tekniske Betingelser som er gældende på nettilslutningstidspunktet, til rådighed for Netselskabet. Anlægsejer er bekendt med og accepterer, at det Indfødningsomfang som fremgår af Aftalens forside omfatter både Anlægsejers ønskede aktive effekt og den krævede reaktive effekt.

Produktionsanlægget er kun forpligtet til at levere/optage reaktiv effekt til/fra Det Kollektive Elforsynings­net, når Produktionsanlægget samtidig leverer aktiv effekt til nettet. Den aftalte reguleringsform og –indstillinger er anført i **Bilag 3**.

Anlægsejer er forpligtet til at informere Netselskabet, hvis Anlægsejer ønsker at levere systemydelser eller bliver udvalgt af Energinet til at levere systemydelser fra Produktionsanlægget.

# Vilkår for Nettilslutning

Anlægsejer er forpligtet til at betale de til enhver tid gældende priser for at benytte Det Kollektive Elforsyningsnet. Netselskabets priser er fastsat i overensstemmelse med gældende lovgivning og godkendte metoder. Metoden for prisfastsættelse er godkendt af Forsyningstilsynet, og priserne er anmeldt til Forsyningstilsynet.

Nettilslutning af Produktionsanlægget er betinget af Anlægsejers betaling af tilslutningsbidraget samt øvrige omkostninger, som efter gældende lovgivning påhviler Anlægsejer, herunder sagsbehandlingsomkostninger og omkostninger til måling, jf. pkt. 5, i overensstemmelse med **Bilag 2.** Anlægsejeren skal betale tilslutningsbidrag på det tidspunkt, hvor Produktionsanlægget første gang leverer elektricitet til det kollektive elforsyningsnet, og i henhold til den aftalte effekt, som anført på forsiden af Aftalen (”**Samlet Indfødningsomfang**”).

Det er en betingelse for Netselskabets nettilslutning af Produktionsanlægget, at Anlægsejeren over for Netselskabet fremlægger dokumentation for, at de i **Bilag 4** oplistede myndighedsgodkendelser er opnået.

Det er en betingelse for nettilslutning, at Produktionsanlægget overholder de krav, som er fastsat i Netselskabets Tekniske Betingelser på tidspunktet for nettilslutning. Produktionsanlægget skal efterleve disse krav i hele anlæggets levetid. Anlægsejer er ikke forpligtet til at foretage ændringer af Produktionsanlægget, som skyldes senere ændringer af De Tekniske Betingelser.

I tilfælde af, at Produktionsanlægget afviger fra De Tekniske Betingelser, kan Anlægsejeren indgive en ansøgning til Netselskabet om undtagelse for specifikke krav, jf. **Bilag 5**.

Netselskabet kan dispensere fra krav i De Tekniske Betingelser, som er fastsat af Netselskabet i medfør af elforsyningsloven, og som ikke udspringer af NC RfG.

Undtagelse fra tekniske krav, og Parternes eventuelle aftale om vilkår udover hvad der fremgår af Aftalens pkt. 5 nedenfor, skal fremgå af **Bilag 5**.

# Nettilslutning med begrænset netadgang

Produktionsanlægget er tilsluttet Det Kollektive Elforsyningsnet med en Begrænset netadgang som angivet på Aftalens forside. [*Bilag 1 skal indeholde en beskrivelse af hvilken del af Produktionsanlægget der er tilsluttet med begrænset netadgang, fx 20 ud af 100 MW]*

Netselskabet giver så vidt muligt, og i forbindelse med indgåelsen af denne Aftale, et estimat for hvor mange timer produktionsanlægget kan forventes udkoblet/nedreguleret i de kommende 12 måneder.

Anlægsejer kan mod betaling og en gang årligt efterspørge et nyt estimat for, hvor mange timer produktionsanlægget kan forventes at blive udkoblet/nedreguleret de kommende 12 måneder.

Når Det Kollektive Elforsyningsnet er i normal driftssituation, og Netselskabet skønner, at der er utilstrækkelig kapacitet i Det Kollektive Elforsyningsnet, kan Netselskabet kræve, at den del af Produktionsanlæggets Indfødningsomfang, der er tilsluttet med Begrænset netadgang, skal reguleres som angivet af Netselskabet. Begrænsningen af Indfødningsomfanget kan være enten midlertidig eller permanent, hvis Netselskabet skønner det nødvendigt af hensyn til driften af Det Kollektive Elforsyningsnet. Begrænsningen af Indfødningsomfanget kan fx være forårsaget af uforudsete hændelser, driftsoptimering, behov for ledig kapacitet til andre kunder eller ombygning af Det Kollektive Elforsyningsnet.

Regulering af Produktionsanlægget uden for normale driftssituationer i Det Kollektive Elnet kan ske som beskrevet i Netselskabets bestemmelser om Tilslutning til og Brug af Distributionsnettet (tilslutningsbestemmelser) pkt. 4.

Begrænsning af produktionsanlægget sker efter beskrivelsen i ” Vilkår og betingelser for tilslutning med begrænset netadgang for produktionsanlæg"

Hvis Produktionsanlæggets Indfødningsomfang er blevet reguleret af Netselskabet som angivet i Aftalens pkt. 4.4 må Produktionsanlægget ikke ændre Indfødningsomfanget til Det Kollektive Elforsyningsnet uden forudgående meddelelse fra Netselskabet.

Hvis Produktionsanlægget udkobles som følge af, at Netselskabet benytter sin ret i denne Aftale, skal genindkobling af Produktionsanlægget, ske uden ugrundet ophold jf. de Tekniske Betingelser, når der er ledig kapacitet i Det Kollektive Elforsyningsnet.

Begrænsning af Produktionsanlæggets netadgang, der er forårsaget af havari i nettet eller andre uforudsete ombygninger eller omlægninger i nettet, varsler Netselskabet ikke forudgående. Ved større ændringer som fx tilslutning af nye store produktionsanlæg, udvidelse af Indfødningsomfanget hos eksisterende Kunder eller planlagt ombygning af Det Kollektive Elforsyningsnet, som medfører ændringer i Produktionsanlæggets Indfødningsomfang, varsler Netselskabet Anlægsejeren forud.

Begrænsningen af Produktionsanlæggets netadgang skal kunne overvåges og gennemføres fra Netselskabet kontrolrum.

Anlægsejeren bærer det fulde økonomiske ansvar for begrænsninger i Indfødningsomfanget uanset den bagvedliggende årsag til begrænsningen. Netselskabet er ikke ansvarlig for driftstab og andet direkte eller indirekte tab, som påføres Anlægsejeren som følge af anlæggets manglende adgang til benyttelse af Det Kollektive Elforsyningsnet.

Produktionsanlæggets indkobling og drift skal ske i overensstemmelse med Netselskabets Tilslutningsbestemmelser, og Tekniske Betingelser.

# Procedure for Nettilslutning

[*Dette afsnit 5 skal tilpasses i overensstemmelse med Anlægsejeres status på tidspunktet for indgåelse af Aftalen. Hvis dokumentationen der efterspørges i afsnit 5.2-5.4 er tilvejebragt på tidspunktet for Aftalens indgåelse, så vedlægges denne dokumentation Aftalens* ***Bilag 6****.*]

## Generelt

Anlægsejer oplyser Netselskabet om Produktionsanlæggets stamdata. Disse anføres i **Bilag 1.** Netselskabet indberetter og vedligeholder Produktionsanlæggets stamdata til Energistyrelsen i overensstemmelse med gældende lovgivning og godkendte metoder.

Netselskabet anviser Nettilslutningspunktet (POC) efter gældende Lovgivning og regler. Det anviste Nettilslutningspunkt (POC) fremgår af **Bilag 3.**

Netselskabets forpligtelser til at gennemføre nettilslutning af Produktionsanlægget anses for opfyldt, når Netselskabet har udstedt Endelig Nettilslutningstilladelse.

Ved nettilslutning af Produktionsanlægget er Anlægsejers forpligtelser i henhold til denne Aftale opfyldt, når denne har betalt tilslutningsbidrag til Netselskabet som beskrevet i **Bilag 2** samt øvrige omkostninger, som efter gældende lovgivning påhviler Anlægsejer, herunder sagsbehandlingsomkostninger og omkostninger til måling, jf. pkt. 5, og i øvrigt opfylder betingelserne for den Endelige Nettilslutningstilladelse.

Hvis Produktionsanlægget ikke nettilsluttes senest på Long-stop Datoen på grund af forhold som ikke henhører under Netselskabets kontrolsfære, er Anlægsejers forpligtelser i henhold til denne Aftale opfyldt, når Anlægsejer har betalt de faktiske omkostninger forbundet med den forgæves nettilslutning som beskrevet i **Bilag 2**, dog højest et beløb svarende til størrelsen af tilslutningsbidraget som fastsat i pkt. 2.2.

## Idriftssættelsestilladelse

Netselskabet skal udstede Idriftsættelsestilladelsen til Anlægsejer, når:

1. Betingelserne, som fastsat i Netselskabets Tekniske Betingelser, er opfyldt.
2. Der foreligger en separat underskreven aftale om sammenkobling af elektriske anlæg mellem den driftsansvarlige person for Netselskabet og den driftsansvarlige person for Produktionsanlægget.

Dokumentation til brug for Idriftsættelsestilladelsen vedlægges Aftalen i **Bilag 6**.

Efter opnåelse af Idriftsættelsestilladelsen kan Anlægsejer spændingssætte Produktionsanlæggets interne net med henblik på at udføre tests for at dokumentere Produktionsanlæggets tekniske egenskaber i henhold til gældende regler. Produktionsanlægget må ikke levere elektricitet til Det Kollektive Elforsyningsnet i denne periode. Når Netselskabet udsteder Idriftsættelsestilladelsen, anføres tilladelsen i Aftalens **Bilag 7**.

## **Midlertidig Nettilslutningstilladelse**

[*Netselskabet kan undlade at udstede den Midlertidige Nettilslutningstilladelse, hvis anlægget er et kategori B- eller C-anlæg og betingelserne for en Endelig Nettilslutningstilladelse i pkt. 5.4 er opfyldt.*]

Netselskabet skal udstede Midlertidig Nettilslutningstilladelse, når Netselskabet på baggrund af den af Anlægsejeren leverede tekniske dokumentation vurderer, at Produktionsanlægget lever op til kravene for den Midlertidige Nettilslutningstilladelse, jf. De Tekniske Betingelser herunder skal simuleringsmodel for relevante anlæg være godkendt af Energinet. Når Netselskabet udsteder den Midlertidige Nettilslutningstilladelse, anføres tilladelsen i Aftalens **Bilag 7**.

Netselskabets udstedelse af den Midlertidige Nettilslutningstilladelse er betinget af, at:

1. Afregningsmåling er klar, så måledata kan hjemtages; og
2. Anlægsejer har valgt balanceansvarlig og elleverandør.
3. Signaloverførsel på anlægskomponenter er klar til afprøvning;

Ved Netselskabets udstedelse af den Midlertidige Nettilslutningstilladelse kan Anlægsejer drive Produktionsanlægget i det omfang, det er nødvendigt for at tilvejebringe den dokumentation, som mangler, jf. den Midlertidige Nettilslutningstilladelse.

Netselskabet bekræfter, at Anlægsejer kan vælge at henholde sig til produktcertifikater udstedt af et godkendt certificeringsorgan som en del af dokumentationen for, at Produktionsanlægget overholder De Tekniske Betingelser.

Dokumentation til brug for udstedelse af den Midlertidige Nettilslutningstilladelse vedlægges Aftalen i **Bilag** 6.

Varigheden af den Midlertidige Nettilslutningstilladelse fastsættes af Netselskabet, dog med en maksimal varighed på 24 måneder. Gyldighedsperioden for den Midlertidige Nettilslutningstilladelse kan kun forlænges, dog ikke med en samlet varighed udover 24 måneder, hvis Netselskabet vurderer, at Anlægsejer har gjort betydelige fremskridt mod fuld overensstemmelse med De Tekniske Betingelser.

## **Endelig Nettilslutningstilladelse**

Netselskabet skal udstede en Endelig Nettilslutningstilladelse når (i) Netselskabet på baggrund af den af Anlægsejeren leverede tekniske dokumentation, jf. Aftalens **Bilag 6,** vurderer, at Produktionsanlægget lever op til kravene for en Endelig Nettilslutningstilladelse jf. De Tekniske Betingelser, samt (ii) Anlægsejeren over for Netselskabet fremlægger bevis for, at de i **Bilag 4** oplistede myndighedsgodkendelser er opnået. Når Netselskabet udsteder den Endelige Nettilslutningstilladelse, anføres tilladelsen i Aftalens **Bilag 7**.

[*Pkt. 45.4.2-45.4.4 er kun relevante, hvis der foreligger en Midlertidig Nettilslutningstilladelse:*  
Modtager Netselskabet ikke resultatet af den manglende dokumentation, herunder Overensstemmelsesprøvningerne og Overensstemmelsessimuleringer, inden udløb af den Midlertidige Nettilslutningstilladelse, har Netselskabet pligt til at afbryde Produktionsanlæggets tilslutning til Det Kollektive Elforsyningsnet.

Såfremt Netselskabet på baggrund af den tekniske dokumentation vurderer, at Produktionsanlægget ikke overholder gældende krav i De Tekniske Betingelser, udarbejder Anlægsejeren en plan for, hvordan de udeståender, der er identificeret, udbedres. På baggrund af denne plan kan Anlægsejeren søge om forlængelse af den Midlertidige Nettilslutningstilladelse. Er der krav i De Tekniske Betingelse, som Produktionsanlægget ikke kan eller forventes at kunne leve op til, kan Anlægsejeren søge Netselskabet om fritagelse fra sådanne krav i overensstemmelse med proceduren beskrevet i **Bilag 5**.

Såfremt Netselskabet efter Anlægsejers udbedringsarbejder i henhold til pkt. 5.4.3 vurderer, at Produktionsanlægget fortsat ikke overholder gældende krav i De Tekniske betingelser, og Anlægsejer ikke er fritaget for disse betingelser, har Netselskabet pligt til at afbryde Produktionsanlæggets tilslutning til Det Kollektive Elforsyningsnet, indtil forholdet er bragt i overensstemmelse med De Tekniske Betingelser.

# Opsætning af målere

Afregningsmålere indkøbes og opsættes af Netselskabet. Omkostninger til køb, etablering af Afregningsmålere og måletransformere ("**Afregningsmåleudstyret**") afholdes i overensstemmelse med gældende lovgivning og godkendte metoder. Netselskabet skal fremsende faktura på dokumenterede omkostninger, når dette er påkrævet.

Netselskabet ejer og vedligeholder Afregningsmåleudstyret. Dokumenterede omkostninger ved drift og vedligeholdelse faktureres til Anlægsejeren i overensstemmelse med gældende lovgivning og godkendte metoder.

Målepunkter for Afregningsmålere fremgår af enstregsdiagrammet i **Bilag 3**.

# Aftalens løbetid og opsigelse

Aftalen træder i kraft ved Parternes underskrift og gælder i hele Produktionsanlæggets levetid. Aftalen kan opsiges af Anlægsejer med 1 måneds varsel til den første i en måned. Ved Aftalens opsigelse afbrydes tilslutningen til Det Kollektive Elforsyningsnet. Ved Aftalens opsigelse sker der ikke tilbagebetaling af Anlægsejers betalte tilslutningsbidrag.

Hvis Aftalen opsiges af Anlægsejer, forinden at Produktionsanlægget nettilsluttes, skal Anlægsejer betale samtlige af de faktiske omkostninger, herunder sagsbehandlingsomkostninger og omkostninger til måling, som Netselskabet har pådraget sig med henblik på nettilslutningen af Produktionsanlægget, dog højest et beløb svarende til størrelsen af Netselskabet tilslutningsbidrag som fastsat i pkt. 2.2.

Alle meddelelser fra Netselskabet vedrørende ændring af Aftalen, ophævelse af Aftalen jf. pkt. 8 eller varsel herom skal samtidig med fremsendelse til Anlægsejer sendes til den i **Bilag 1** oplistede tredjepart (hvis nogen).

Aftalen skal til enhver tid bringes i overensstemmelse med gældende lovgivning, godkendte metoder og/eller påbud fra offentlige myndigheder.

Netselskabet er berettiget til at afbryde den elektriske forbindelse til Produktionsanlægget ved Aftalens opsigelse.

Såfremt Produktionsanlægget havarerer i så høj grad, at Anlægsejeren ikke ønsker at reetablere det, ophører Aftalen fra havaridatoen, idet allerede påløbne betalingsforpligtelser dog fortsat gælder.

# Misligholdelse af Aftalen og afbrydelse af den elektriske forbindelse til det kollektive elforsyningsnet

Hver af Parterne er i tilfælde af, at den anden Part væsentligt misligholder sine forpligtelser i henhold til Aftalen, og misligholdelsen ikke er afhjulpet inden 30 dage efter, at den anden Part har fremsendt skriftligt påkrav herom, berettiget til uden yderligere varsel at hæve Aftalen og kræve sit tab ved misligholdelsen erstattet i overensstemmelse med pkt. 9.

Ophævelse kan dog ske straks og uden varsel, såfremt misligholdelsen er af en sådan art, at den ikke vil kunne afhjælpes.

Ved væsentlig misligholdelse forstås, at en Part:

1. ikke betaler skyldige beløb til tiden eller stiller sikkerhed herfor jf. **Bilag 2**;
2. afgiver vildledende eller urigtige oplysninger af betydning for Aftalen;
3. ikke har overholdt de til enhver tid gældende love og regler jf. **Bilag 8**.
4. i øvrigt væsentligt misligholder sine forpligtelser i henhold til Aftalen.

# Erstatning og skadesløsholdelse

Parterne er erstatningsansvarlige over for den anden Part i henhold til dansk rets almindelige regler herom. I intet tilfælde er en Part dog ansvarlig over for den anden Part for driftstab, tabt fortjeneste eller andet indirekte tab af nogen art.

Den i pkt. 8.1 nævnte begrænsning gælder ikke, hvis den erstatningsansvarlige Part har handlet med forsæt eller groft uagtsomt.

I tilfælde af Anlægsejerens misligholdelse af Aftalen, som medfører, at Netselskabet skal indkøbe fleksibilitetsydelser hos tredjemand (dækningskøb), er Anlægsejeren forpligtet til at erstatte Netselskabet på DKK-for-DKK basis for alle nødvendige omkostninger til dette, herunder også eventuelle afledte omkostninger ("**Omkostninger til Dækningskøb**").[[1]](#footnote-2) Eventuelle afholdte Omkostninger til Dækningskøb skal på ingen måde begrænse Netselskabets mulighed for tillige at kræve erstatning for eventuelle lidte tab i overensstemmelse med afsnit [9.1]

# Force Majeure

En Part er ikke erstatningsansvarlig for manglende opfyldelse af sine forpligtelser, såfremt Parten kan godtgøre, at dette skyldtes en hindring uden for Partens kontrol, og at Parten hverken på tidspunktet for Aftalens indgåelse eller efterfølgende kunne forventes at have taget hindringen i betragtning eller have undgået eller overvundet den eller dens følger uden urimelige anstrengelser.

Som force majeure betragtes bl.a. (ikke udtømmende) krig, borgerkrig, oprør, offentlige restriktioner, myndighedspåbud, import- eller eksportforbud eller andre offentlige indgreb, naturkatastrofer, hærværk, tyveri, svigtende energiforsyning, nedbrud af kommunikationslinjer, konfiskation af midler, arbejdskonflikt, lockout samt strejke, sygdomsudbrud, epidemier, pandemier eller en anden tilsvarende ekstraordinær begivenhed, der ligger uden for Partens rimelige kontrol.

Partens forpligtelser suspenderes indtil det tidspunkt, hvor den pågældende Part igen er i stand til at opfylde sine forpligtelser.

# GDPR

Ved indgåelse af Aftalen anerkender Parterne, at behandlingen af personoplysninger i henhold til denne Aftale vil være underlagt de gældende regler om databeskyttelse, herunder Europa-Parlamentets og Rådets forordning 2016/679 af 27. april 2016 ("**Databeskyttelsesforordningen**"), og eventuelle nationale databeskyttelseslove, bestemmelser eller sekundær lovgivning, der gennemfører eller anvendes sideløbende med Databeskyttelsesforordningen.

# Fortrolighed

Netselskabet er omfattet af Lov om offentlighed i forvaltningen. Under hensyn til lovens bestemmelser skal information, som Parterne modtager om hinanden i forbindelse med forhandlingerne om og gennemførelsen af Aftalen, skal uden tidsbegrænsning anses for fortrolig information og må ikke uden samtykke fra den udleverende Part bruges på anden vis end forudsat i Aftalen eller, uanset formålet, videregives til tredjemand, medmindre den pågældende information:

1. er eller bliver offentligt tilgængelig, og dette ikke skyldes videregivelse af informationen i strid med denne forpligtelse,
2. bevisligt er modtaget af en Part fra tredjemand, som lovligt er i besiddelse deraf og kan disponere over informationen
3. i Aftalen er forudsat at kunne og/eller skulle videregives til tredjemand eller skal videregives for at opfylde Partens forpligtelser i henhold til gældende lovgivning og øvrige forskrifter, som vedkommende Part er underlagt (herunder men ikke begrænset til evt. gældende børsretlige oplysningsforpligtelser) eller til opfyldelse af en specifik domstolsbeslutning herom, eller
4. videregives til Partens revisor, juridiske rådgiver eller andre, som ved lov eller aftale er forpligtet eller forpligter sig til at iagttage fortrolighed.

# Overholdelse af love

Parterne er forpligtet til at overholde de til enhver tid gældende love og regler. De for Aftalen relevante love og regler på indgåelsestidspunktet fremgår af **Bilag 8**. Ufravigelige love og regler har altid forrang forud for bestemmelserne i denne Aftale.

# Aftalens Parter

Denne Aftale skal være indgået med eller tiltrådt af den til enhver til værende ejer af Produktionsanlægget. Ændres ejerskabet af Produktionsanlægget ved en overdragelse til tredjemand eller på anden måde er Anlægsejeren forpligtet til at sørge for, at den nye ejer straks tiltræder denne Aftale.

# Tvister

Alle tvister og uoverensstemmelser, som direkte eller indirekte måtte udspringe af denne Aftale eller dens fortolkning, skal indbringes for Københavns Byret og prøves efter dansk ret.

Klager over forhold inden for Forsyningstilsynets kompetence kan uanset pkt. 15.1 altid påklages til Forsyningstilsynet i overensstemmelse med den til enhver tid gældende lovgivning.

|  |  |  |  |  |  |  |
| --- | --- | --- | --- | --- | --- | --- |
| |  | | --- | | for |   **Anlægsejer** | |  | |  | | --- | | for |   **Netselskabet** | |
|  | |  |  | |
| Underskrift | Dato |  | Underskrift | Dato |
| |  |  |  | | --- | --- | --- | | Navn | : |  | | |  | |  |  |  | | --- | --- | --- | | Navn | : |  | | |
| |  |  |  | | --- | --- | --- | | Stilling | : |  | | |  | |  |  |  | | --- | --- | --- | | Stilling | : |  | | |
|  | |  |  | |
| Underskrift | Dato |  | Underskrift | Dato |
| |  |  |  | | --- | --- | --- | | Navn | : |  | | |  | |  |  |  |  | | --- | --- | --- | --- | | Navn | : |  |  | | |
| |  |  |  | | --- | --- | --- | | Stilling | : |  | | |  | |  |  |  | | --- | --- | --- | | Stilling | : |  | | |

1. [↑](#footnote-ref-2)